Chatbot COVID-19, un asistente virtual para persoas con discapacidade visual | Voluntariado Dixital
O chatbot accesible sobre COVID-19 creado pola empresa SemanticBots pode ser instalado de forma gratuíta en calquera web de organismos, asociacións e empresas para facilitar o acceso á información sobre a pandemia ás persoas con discapacidade visual.
SemanticBots, empresa de base tecnolóxica de Castelló instalada no Parque Científico, Tecnolóxico e Empresarial da Universidade Jaume I e formada por profesores e investigadores do Temporal Knowledge Bases Group (TKBG), ofrece o seu chatbot COVID-19 de maneira gratuíta co obxectivo de diminuír a fenda dixital da poboación con discapacidade visual.